M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 1/7/2023**

**Návrh výdavkov programového rozpočtu na rok 2024**

Návrh na uznesenie:

Mestské zastupiteľstvo v Šali

## prerokovalo

návrh výdavkov programového rozpočtu na rok 2024,

## berie na vedomie

návrh výdavkov programového rozpočtu na rok 2024.

**Spracovala: Predkladá:**

Ing. Jana Kováčiková v. r. Ing. Jana Nitrayová v. r.

referentka – rozpočtárka a analytička prednostka MsÚ

Predložené mestskému zastupiteľstvu 26. októbra 2023

**Dôvodová správa**

Rozpočet mesta schválený MsZ je základným finančným nástrojom hospodárenia   
v príslušnom rozpočtovom roku a definuje, ktoré oblasti bude mesto podporovať a na aké zámery a ciele budú vynakladané finančné prostriedky.

Príprava a schvaľovanie rozpočtu prebieha v súlade s existujúcimi legislatívnymi predpismi, ktoré upravujú proces rozpočtovania. Návrh rozpočtu mesta je zostavený v zmysle zákona   
č. 493/2011 Z. z. o rozpočtovej zodpovednosti, zákona č. 583/2004 Z. z. o rozpočtových pravidlách územnej samosprávy v platnom znení, ktorý predpisuje štruktúru, formu a obsah zostavovaného rozpočtu a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Príprava rozpočtu prebieha v niekoľkých etapách. V prvej etape bol spracovaný materiál „Východiská a priority mesta Šaľa na rok 2024“, ktorý bol predložený na septembrovom zasadnutí MsZ. Materiál bol zameraný na východiská rozpočtu na rok 2024, predpokladané príjmy a priority rozpočtu na rok 2024 z hľadiska investícií.

Druhá etapa prípravy rozpočtu mesta je zameraná na výdavkovú časť bežného rozpočtu na rok 2024.

Zohľadnené boli požiadavky poslancov MsZ, občanov a správcov položiek rozpočtu, predpokladaná výška výdavkov do konca roka a v neposlednom rade zmluvné vzťahy s dodávateľmi tovarov a služieb.

Dôležitým faktorom pre zostavovanie rozpočtu sú ekonomické dopady reforiem,  neistý vývoj národného hospodárstva, dramatický nárast cien energií, ako aj celého radu ostatných komodít a inflácia. Mestá a obce sa taktiež musia vysporiadať aj s cca 10%-ným zvýšením miezd jednak zamestnancov mesta, ale aj rozpočtových a príspevkovej organizácie. Toto zvýšenie miezd zamestnancov verejnej správy bolo schválené vládou SR (mzdy sa zvyšujú od septembra 2023 tzn. zvýšené výdavky od októbra a pre rok 2024 už platia celý rok).

Všetky tieto faktory zvyšujú tlak na bežný rozpočet pričom sa znižuje možnosť vytvárania vlastných zdrojov aj pre realizáciu investícií. Aj v minulých rokoch dochádzalo k potrebe zvyšovania bežných výdavkov, úmerne však rástli aj bežné príjmy s tým, že sa mestu darilo vytvárať vlastné zdroje pre oblasť investícií, čo v nových podmienkach hospodárenia miest a obcí nebude jednoduché.

Najväčší problém pri zostavení rozpočtu mesta v súčasnosti predstavuje energetická kríza, v ktorej sa Slovensko nachádza. Mesto a ním zriadené organizácie má uzatvorené zmluvy na dodávku elektrickej energie, v ktorých sú dohodnuté spotové ceny, ktorých vývoj sa dá tiež len veľmi ťažko predvídať. Otázna je v budúcom roku aj cena plynu. Od cien energií je závislé fungovanie školských zariadení, zariadení sociálnych služieb, kultúrne, športové a ostatné mestské zariadenia.

Na základe už vyššie spomenutých faktov, ak vláda samosprávam nepomôže vyriešiť ich finančnú situáciu, môžu mať mestá a obce na budúci rok výrazné existenčné problémy. Zvýšením daňového bonusu tzv. rodinného balíčka sa výrazne znížili príjmy samospráv z podielových daní. Mesto Šaľa takto ročne tratí cca. 1 000 000 EUR (tzn. za roky 2023 a 2024 až 2 mil. EUR), ktoré už v rozpočte na rok 2024 výrazne chýbajú a prakticky znemožňujú predložiť vyrovnaný bežný rozpočet. Z bežných príjmov už vôbec nie je možné financovať kapitálové výdavky a splácať istiny z komerčných úverov. Mesto v roku 2023 zvýšilo poplatky za komunálny odpad a miestne dane. To sú vlastné príjmy mesta, ktorými samospráva vie ovplyvniť, regulovať a  kompenzovať výpadok príjmov štátu, ale od vlastných občanov. Pre rok 2024 mesto neplánuje ďalšie zvyšovanie týchto príjmov (tzn. neplánuje zvyšovať sadzby pre jednotlivé dane a poplatky). Z tohto dôvodu sú príjmové možnosti mesta výrazne obmedzené.

Materiál predkladáme v tej podobe ako bol navrhnutý všetkými zainteresovanými stranami. Je aj na poslancoch nájsť finančné rezervy, tak aby sa nedotkli zazmluvnených a povinných výdavkov resp. hľadať nové príjmové možnosti. Táto fáza predkladania návrhov výdavkov programového rozpočtu je dôležitým krokom pred schvaľovaním už samotného rozpočtu a je potrebné teraz sa vyjadriť, čo musí resp. nemá prejsť do finálnej verzie rozpočtu na rok 2024.

Ak vláda mestám a obciam nepomôže, bude reálne potrebné prehodnotiť financovanie samosprávy v oblastiach ako je šport (neprevádzkovať niektoré vybrané zariadenia – napr. zimný štadión), kultúra (obmedziť resp. nerealizovať kultúrne podujatia, ktoré sú výlučne financované len z rozpočtu mesta – Jarmok, Večianske slávnosti, kultúrne leto), sociálna starostlivosť (neprevádzkovať niektoré zariadenia v správe OSS – jasle, útulok, nocľaháreň, terénna opatrovateľská služba), školstvo (redukovanie počtu školských zariadení resp. ich spájanie) a starostlivosť o celkové prostredie a stav majetku mesta (kosenie, zeleň, mestské komunikácie, MHD, verejné osvetlenie).

**Bežné výdavky programového rozpočtu na rok 2024**

Návrh výdavkov bežného rozpočtu tak, ako bol navrhnutý poslancami MsZ, občanmi a pracovníkmi MsÚ prestavuje čiastku 27 416 365 EUR. Oproti roku 2023 sa jedná o zvýšenie o 1 746 136 EUR t.j nárast o 6,80 %.

Predpokladané bežné príjmy rozpočtu sú na úrovni 26 671 660 EUR čo prestavuje nárast oproti rozpočtovaným príjmov roku 2023 o 324 382 EUR t.j nárast o 1,23 %, čo neumožní realizovať všetky navrhované bežné výdavky.

Návrh bežných výdavkov v jednotlivých programoch programového rozpočtu:

|  |  |  |  |  |
| --- | --- | --- | --- | --- |
| **Bežné výdavky /program** | **Skutočnosť 2021** | **Skutočnosť 2022** | **Rozpočet 2023** | **Návrh rozpočtu 2024** |
| 1. Plánovanie, manažment a kontrola | 328 826 | 410 993 | 414 265 | 439 250 |
| 2. Propagácia a marketing | 42 542 | 40 505 | 45 510 | 47 900 |
| 3. Interné služby | 257 696 | 216 960 | 355 197 | 558 270 |
| 4. Služby občanom | 40 363 | 55 271 | 56 510 | 61 250 |
| 5. Bezpečnosť, právo a poriadok | 1 087 880 | 1 091 935 | 1 254 247 | 1 365 450 |
| 6. Odpadové hospodárstvo | 871 761 | 1 050 011 | 1 243 513 | 1 394 800 |
| 7. Komunikácie | 481 025 | 493 172 | 466 550 | 470 600 |
| 8. Doprava | 150 295 | 154 915 | 203 000 | 195 000 |
| 9. Vzdelávanie | 9 836 651 | 11 173 609 | 13 286 177 | 14 179 000 |
| 10. Šport | 283 863 | 365 648 | 453 600 | 504 150 |
| 11. Kultúra | 650 236 | 942 901 | 1 021 735 | 1 359 520 |
| 12. Prostredie pre život | 452 223 | 407 334 | 515 570 | 480 860 |
| 13. Sociálna starostlivosť | 2 031 079 | 2 333 427 | 3 058 865 | 2 798 360 |
| 14. Bývanie | 523 550 | 589 950 | 652 040 | 609 305 |
| 15. Administratíva | 2 038 720 | 2 297 541 | 2 643 450 | 2 952 650 |
| **Spolu** | **19 076 711** | **21 624 169** | **25 670 229** | **27 416 365** |

Návrh rozpočtu podľa jednotlivých programov a podprogramov je uvedený v prílohe materiálu *Tabuľka č. 1 Návrh výdavkov bežného rozpočtu na rok 2024*

1. **Program Plánovanie, manažment a kontrola**

Program rozpočtuje výdavky na výkon funkcie primátora, prednostu, na útvar hlavného kontrolóra a na výkon funkcie poslancov. Ďalej sú tu rozpočtované výdavky súvisiace s plánovaním (strategické, územné a investičné), výdavky súvisiace s auditom a členstvom v samosprávnych organizáciách.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **1. Plánovanie, manažment a kontrola** | **328 826** | **410 993** | **414 265** | **439 250** | **+24 985** | **+6,03** |
| Primátor | 95 089 | 102 410 | 107 670 | 117 700 | +10 030 | +9,32 |
| Prednosta | 44 918 | 43 848 | 50 120 | 53 450 | +3 330 | +6,64 |
| Poslanci | 81 880 | 108 130 | 85 200 | 109 300 | +24 100 | +28,29 |
| Partic. obyv. | 0 | 7 316 | 4 400 | 5 000 | +600 | +13,64 |
| Plánovanie | 16 887 | 41 713 | 51 775 | 28 400 | -23 375 | -45,15 |
| ÚHK | 79 235 | 94 619 | 101 200 | 108 000 | +6 800 | +6,72 |
| Audit | 4 320 | 6 444 | 7 000 | 9 000 | +2 000 | +28,57 |
| členské | 6 496 | 6 513 | 6 900 | 8 400 | +1 500 | +21,74 |

Výdavky tohto programu sú vyššie z dôvodu nárastu personálnych výdavkov, ďalej z dôvodu že odmeny poslancov za posledný štvrťrok 2022 sa odchádzajúcim poslancom vyplatili ešte v roku 2022 (preto je čerpanie v roku 2023 nižšie). Pokles výdavkov v plánovaní súvisí s územným plánom kde sa v roku 2024 neplánujú robiť zásadné zmeny.

1. **Propagácia a marketing:**

V programe sú rozpočtované výdavky súvisiace s informovaním o dianí v meste, propagačné podujatia (Jarmok tradičných remesiel, Vianočné trhy) a predmety a výdavky súvisiace s medzinárodnými vzťahmi (náklady spojené s delegáciami a účinkujúcimi z nášho mesta   
v rámci návštev družobných miest). Výdavky sú rozpočtované aj na zabezpečenie informácií o športových podujatiach a ich výsledkoch, ktoré sú uverejnené na webovej stránke mesta Šaľa.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **2. Propagácia a marketing** | **42 542** | **40 504** | **45 510** | **47 900** | **+2 390** | **+5,25** |
| Propagácia | 30 388 | 27 427 | 22 310 | 24 900 | +2 590 | +11,61 |
| Jarmok | 8 250 | 8 286 | 17 699 | 15 300 | -2 399 | -13,55 |
| Druž. vzťahy | 3 905 | 4 791 | 5 501 | 7 700 | +2 199 | +39,97 |

1. **Interné služby:**

Program interné služby zahŕňa výdavky na informačné systémy, právne služby, správu a údržbu majetku mesta (budova MsÚ, budova na Dolnej ulici, krízové centrum, budova na Partizánskej a Nešporovej ulici a bývalá MŠ Palárika), vzdelávanie a pracovnú zdravotnú službu zamestnancov. Výdavky tohto programu predstavujú aj výdavky na energie (elektrická energia, plyn, voda).

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **3. Interné služby** | **257 696** | **216 960** | **355 197** | **558 270** | **+203 073** | **+57,17** |
| Info. systémy | 87 313 | 60 032 | 94 580 | 83 000 | -11 580 | -12,24 |
| Práv. služby, pokuta | 5 184 | 522 | 6 000 | 211 300 | +205 300 | +3 421 |
| Správa majetku | 159 683 | 149 828 | 247 067 | 255 420 | +8 353 | +3,38 |
| Vzdelávanie | 5 515 | 6 578 | 7 550 | 8 550 | +1 000 | +13,25 |

Nárast výdavkov tohto programu je spôsobený rozpočtovaním pokuty udelenej za kúpu bytov. V roku 2024 je rozpočtovaná v zmysle splátkového kalendára v sume 207 300 EUR.

1. **Služby občanom:**

Rozpočet programuzahŕňa výdavkynevyhnutné na zabezpečenie fungovania Zboru pre občianske záležitosti (ZPOZ) a matriky. Sú to výdavky na vyplatenie odmien, ošatného, materiálne zabezpečenie obradov a podujatí (jubilanti, pamätné knihy pre deti, blahoželania, kvety a pod.), mzdy a odvody pracovníkov matriky.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **4. Služby občanom** | **40 363** | **55 271** | **56 510** | **61 250** | **+4 740** | **+8,39** |
| ZPOZ | 13 884 | 26 097 | 26 990 | 28 850 | +1 860 | +6,89 |
| Matrika | 26 479 | 29 174 | 29 520 | 32 400 | +2 880 | +9,76 |

Nárast výdavkov tohto programu je v dôsledku najmä zvýšenia personálnych výdavkov.

1. **Bezpečnosť, právo a poriadok:**

Program zahŕňa výdavky nevyhnutné na zabezpečenie prevádzky a fungovania mestskej polície, požiarnej ochrany, verejného osvetlenia a bezpečnosti obyvateľov v meste. Až 80 % bežných výdavkov programu tvoria výdavky na fungovanie mestskej polície. Z nich najväčšiu časť predstavujú personálne výdavky príslušníkov mestskej polície.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **5. Bezpečnosť, právo a poriadok** | **1 087 880** | **1 091 936** | **1 254 247** | **1 365 450** | **+111 203** | **+8,87** |
| MsP | 815 676 | 881 333 | 991 910 | 1 097 300 | +105 390 | +10,62 |
| Civilná ochrana | 77 468 | 1 787 | 5 000 | 0 | -5 000 | -100,0 |
| Požiarna ochr. | 3 510 | 5 423 | 8 150 | 6 850 | -1 300 | -15,95 |
| Verejné osvetl. | 183 227 | 197 620 | 240 000 | 250 000 | +10 000 | +4,17 |
| Zvieratá - ošetr., karant., dotácie | 8 000 | 5 773 | 9 187 | 11 300 | +2 113 | +23,00 |

Nárast výdavkov súvisí so zvýšením personálnych výdavkov zamestnancov mestskej polície,  so zvýšením výdavkov na verejné osvetlenie vzhľadom už k spomínanému nárastu cien energií a so zvýšenými výdavkami v súvislosti s ošetrovaním, karantenizáciou a dotáciou určenou na zabezpečovanie podmienok pre starostlivosť o zvieratá.

1. **Odpadové hospodárstvo:**

Rozpočet programu zahŕňa výdavky súvisiace so zabezpečením zberu, odvozu, triedenia, lisovania jednotlivých komodít komunálneho odpadu, ako aj ich odvoz a zabezpečenie prevádzky zberových dvorov, zabezpečenie zberu, odvozu a zneškodnenia, resp. zhodnotenia nebezpečných zložiek odpadu. Rovnako sú tu rozpočtované výdavky na zabezpečenie cyklického zberu a vývozu komunálneho odpadu vznikajúceho na území mesta a jeho sústredenie do medziskladu, vrátane odvozu odpadu z cintorínov, záhradkárskych osád a príležitostných podujatí a výdavky na nakladanie so zrážkovou vodou z málo priepustných, čiastočne priepustných a dobre priepustných plôch na území mesta.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **6. Odpadové hospodárstvo** | **871 761** | **1 050 011** | **1 243 513** | **1 394 800** | **+151 287** | **+12,17** |
| Zberový dvor, stanovištia kontajnerov | 13 033 | 9 317 | 17 325 | 20 800 | +3 475 | +20,06 |
| Komunálny a kuchynský odpad | 722 590 | 895 443 | 1 038 688 | 1 182 000 | +143 312 | +13,80 |
| Odpadové vody | 136 139 | 145 251 | 187 500 | 192 000 | +4 500 | +2,40 |

Výdavky programu majú dlhodobo stúpajúcu tendenciu.

Zvyšovanie výdavkov v odpadovom hospodárstve súvisí so zmenami v odpadovej legislatíve Slovenska, ktorá smeruje v nakladaní s komunálnymi odpadmi k postupnému eliminovaniu skládkovania a k postupnému zatváraniu existujúcich skládok odpadu.

Od roku 2021 mali obce povinnosť zaviesť **zber kuchynského odpadu**, ktorý tiež stojí samosprávy nemalé finančné prostriedky.

Od 1.1.2024 dochádza opätovne k navýšeniu výdavkov za zber komunálneho odpadu a to z dôvodu **mechanicko-biologickej úpravy odpadov**. Konečná výška ceny za predmetnú úpravu nie je známa, nakoľko spoločnosti, ktoré budú predmetnú službu zabezpečovať, nie sú vybavené zariadeniami na mechanicko- biologickú úpravu. Predpokladané navýšenie je 40%. Poplatok za uloženie odpadov na skládku sa v tomto prípade ruší. Ak nebude **mechanicko-biologická úprava odpadov** bude účtovaný poplatok za skládkovanie (12 eur/tona).

1. **Komunikácie:**

Rozpočet tohto programu zahŕňa výdavky súvisiace s čistením, údržbou a opravou mestských komunikácií a chodníkov, zimnú údržbu, opravu a výmenu dopravného značenia a výdavky spojené s rekonštrukciou mestských komunikácií a chodníkov.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **7. Komunikácie** | **481 025** | **493 172** | **466 550** | **470 600** | **+4 050** | **+0,87** |
| Zimná údržba | 69 701 | 81 821 | 90 000 | 80 000 | -10 000 | -11,11 |
| Čistenie mesta | 79 756 | 84 723 | 85 600 | 90 600 | +5 000 | +5,84 |
| Značenie, signalizácia | 34 790 | 38 724 | 30 000 | 40 000 | +10 000 | +33,33 |
| Cesty | 267 230 | 278 421 | 240 000 | 240 000 | 0 | 0,00 |
| Chodníky | 29 548 | 9 482 | 20 000 | 20 000 | 0 | 0,00 |
| Parkoviská | 0 | 0 | 950 | 0 | -950 | -100,0 |

V návrhu rozpočtu tohto programu sú výdavky plánované na úrovni roka 2023**.**

**8. Doprava:**

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **8. Doprava** | **150 295** | **154 915** | **203 000** | **195 000** | **-8 000** | **-3,94** |

Rozpočet programu zahŕňa výdavky súvisiace s prevádzkou MHD v meste Šaľa.

**9. Vzdelávanie:**

Program vzdelávanie obsahuje vzdelávacie a im prislúchajúce zariadenia financované   
a podporované z rozpočtu mesta, konkrétne materské školy, základné školy, základná umelecká škola, centrum voľného času a tiež spoločný školský úrad. Rozpočet programu zahŕňa výdavky na zabezpečenie originálnych a prenesených kompetencii v školstve. Ďalej sú tu rozpočtované výdavky z osobitných dotácií a vlastných príjmov škôl a školských zariadení.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **9. Vzdelávanie** | **9 836 651** | **11 173 609** | **13 286 177** | **14 179 000** | **+892 823** | **+6,72** |
| Originálne komp. | 3 685 199 | 4 132 687 | 4 693 283 | 4 819 000 | +125 717 | +2,68 |
| Prenes. Kompet. | 4 637 156 | 4 913 932 | 5 727 000 | 6 104 000 | +377 000 | +6,58 |
| Osobit. dotácie | 344 600 | 589 703 | 660 607 | 641 030 | -19 577 | -2,96 |
| Vlastné príjmy | 621 982 | 776 704 | 859 542 | 1 047 000 | +187 458 | +21,81 |
| Jedálne | 388 914 | 520 079 | 1 062 458 | 1 324 500 | +262 042 | +24,66 |
| Rezervy a vratky | 158 800 | 240 504 | 283 287 | 243 470 | -39 817 | -14,06 |

Najvyšší nárast bežných výdavkov je práve v programe vzdelávanie. Je to spôsobené nárastom personálnych výdavkov a nárastom výdavkov za energie v jednotlivých školských zariadeniach.

**10. Šport:**

Rozpočet programu zahŕňa výdavky nevyhnutné na zabezpečenie prevádzky zimného štadióna, športovej haly, futbalového štadióna, kolkárne a tenisovej haly. Ďalej sú to výdavky súvisiace so športovými podujatiami, prevádzkou krytej plavárne a dotácie na podporu športových klubov a organizácií pôsobiacich na území mesta.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **10. Šport** | **283 863** | **365 649** | **453 600** | **504 150** | **+50 550** | **+11,14** |
| Športové poduj. | 1 333 | 6 981 | 4 000 | 5 000 | +1 000 | +25,00 |
| Zimný štadión | 21 972 | 55 104 | 73 800 | 72 200 | -1 600 | -2,17 |
| FŠ Šaľa | 51 889 | 68 320 | 82 700 | 85 200 | +2 500 | +3,02 |
| FŠ Veča | 7 935 | 8 663 | 11 800 | 13 350 | +1 550 | +13,14 |
| Športová hala | 159 955 | 181 089 | 216 900 | 251 200 | +34 300 | +15,81 |
| Kolkáreň | 17 310 | 19 827 | 39 300 | 38 100 | -1 200 | -3,05 |
| Kúpalisko | 240 | 5 340 | 2 100 | 2 100 | 0 | 0,00 |
| Tenis. hala | 14 295 | 10 325 | 13 000 | 22 000 | +9 000 | +69,23 |
| Dotácie | 8 934 | 10 000 | 10 000 | 15 000 | +5 000 | +50,00 |

Aj nárast výdavkov tohto programu je z dôvodu nárastu personálnych výdavkov a výdavkov na energie. V minulých rokoch z dôvodu pandémie boli výdavky v tomto programe nižšie, nakoľko pandémia utlmila všetky športové aktivity.

**11. Kultúra:**

Rozpočet programu zahŕňa výdavky súvisiace jednak so zabezpečením prevádzky kultúrnych zariadení v meste a Mestskej knižnice Jána Johanidesa. Ostatné výdavky sú plánované na kultúrne a spoločenské podujatia organizované na území mesta, vrátane mzdových prostriedkov zamestnancov zabezpečujúcich kultúru prevádzkou kultúrneho domu v Šali a vo Veči.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **11. Kultúra** | **650 236** | **942 901** | **1 021 735** | **1 359 520** | **+337 785** | **+33,06** |
| Kult poduj. MsÚ | 12 578 | 18 860 | 15 830 | 14 700 | -1 130 | -7,14 |
| MsKJJ | 163 238 | 170 366 | 199 500 | 202 500 | +3 000 | +1,50 |
| Amfiteáter | 4 675 | 1 547 | 3 750 | 2 700 | -1 050 | -28,00 |
| DK Šaľa - prevádzka | 100 316 | 198 999 | 119 746 | 118 000 | -1 746 | -1,46 |
| DK Šaľa – pers. výdavky | 285 330 | 316 700 | 344 500 | 364 000 | +19 500 | +5,66 |
| DK Šaľa - kultúra | 59 998 | 216 647 | 311 160 | 623 800 | +312 640 | +100,48 |
| DK Veča - prevádzka | 7 632 | 8 746 | 17 149 | 16 820 | -329 | -1,92 |
| Kultúrne pamiatky | 8 715 | 1 050 | 100 | 2 000 | +1 900 | +1 900 |
| Dotácie | 7 754 | 9 984 | 10 000 | 15 000 | +5 000 | +50,00 |

Aj v programe Kultúra sa prejavuje nárast personálnych výdavkov a nárast výdavkov za energie. Výrazný rast výdavkov do kultúrnych podujatí súvisí s plánovaním akcie Šaľa – Mesto kultúry, kde je rozpočtovaný príjem vo výške 300 000 EUR. Nižšie výdavky v minulých rokoch súvisia s rekonštrukciou budovy DK Šaľa, ako aj s pandémiou, nakoľko sa kultúrne akcie organizovali v obmedzenom počte.

**12. Prostredie pre život:**

Rozpočet programu zahŕňa výdavky spojené s kosením, údržbou verejnej zelene a vývozom biologického odpadu. Ďalej sú tu rozpočtované výdavky na artézske studne, detské ihriská a cintorínske služby.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **12. Prostredie pre život** | **452 223** | **407 334** | **515 570** | **480 860** | **-34 710** | **-6,73** |
| Verejné priestranstvá | 366 165 | 334 204 | 419 820 | 381 910 | -37 910 | -9,03 |
| Artézske studne | 29 289 | 31 720 | 34 000 | 34 000 | 0 | 0,00 |
| Detské ihriská | 22 395 | 16 520 | 23 750 | 23 250 | -500 | -2,11 |
| Cintorín | 34 374 | 24 889 | 38 000 | 41 700 | +3 700 | +9,74 |

**13. Sociálna starostlivosť:**

.

Rozpočet programu predstavuje hlavne výdavky na prevádzku domova dôchodcov   
a transfer pre Organizáciu sociálnej starostlivosti mesta Šaľa (ďalej OSS).

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **13. Sociálna starostlivosť** | **2 031 079** | **2 333 427** | **3 058 865** | **2 798 360** | **-260 505** | **-8,52** |
| Detské jasle | 35 851 | 32 600 | 26 050 | 30 000 | +3 950 | +15,16 |
| Ter. opat. služba | 282 850 | 196 630 | 265 970 | 482 100 | +216 130 | +81,26 |
| Central. opat. sl. | 56 000 | 58 300 | 61 830 | 68 930 | +7 100 | +11,48 |
| Dom. soc. star. | 63 515 | 82 144 | 80 650 | 86 200 | +5 550 | +6,88 |
| Kluby dôch. | 38 204 | 54 310 | 57 930 | 59 930 | +2 000 | +3,45 |
| Zariad. pre senior. | 194 936 | 228 864 | 225 520 | 245 040 | +19 520 | +8,66 |
| Útulok | 50 738 | 54 770 | 57 680 | 53 380 | -4 300 | -7,45 |
| Nízkoprah. cent. | 5 160 | 11 180 | 24 430 | 8 080 | -16 350 | -66,93 |
| Nocľaháreň | 51 155 | 58 185 | 62 010 | 71 400 | +9 390 | +15,14 |
| Klub. zdrav. znev. | 5 230 | 5 720 | 7 390 | 8 550 | +1 160 | +15,70 |
| Riaditeľstvo OSS | 126 670 | 153 300 | 131 880 | 145 000 | +13 120 | +9,95 |
| Domov dôchodcov | 1 072 904 | 1 145 686 | 1 417 045 | 1 454 620 | +37 575 | +2,65 |
| Neverej. Poskyt. | 2 500 | 4 500 | 28 000 | 28 000 | 0 | 0,00 |
| Pomoc Ukrajine | 0 | 206 206 | 550 000 | 0 | -550 000 | -100,0 |
| Vratky, soc. dávky, TSP | 45 365 | 41 032 | 62 480 | 57 130 | -5 350 | -8,56 |

Zabezpečovanie sociálnych služieb je pre samosprávu veľmi finančne náročné. Keďže až 80% výdavkov v jednotlivých zariadeniach sociálnych služieb predstavujú mzdové výdavky zamestnancov sociálnych zariadení je zrejmé, že aj v tomto programe sa výdavky zvyšujú. Tiež sa na hospodárení týchto zariadení podpísali ceny energií. Momentálne sa počíta s čiastkami 359 640 EUR pre OSS a 634 620 EUR pre DD, ktorými štát prispeje na chod sociálnych zariadení (roku 2023 to sú sumy  386 840 EUR a 628 800 EUR). Najväčší problém je vo financovaní Terénnej opatrovateľskej služby. Od 01.12.2021 je časť nákladov krytá NFP, na základe projektu Podpora komunitných sociálnych služieb v meste Šaľa poskytovaním opatrovateľskej služby. Tento projekt končí 30.11.2023 a jeho ukončenie predstavuje pre OSS ročný výpadok výnosov v objeme 249 936 EUR (508x41x12). To je hlavný dôvod výrazného nárastu predpokladaných nákladov na tento druh služby v roku 2024. Keďže ide o sociálnu službu v originálnej pôsobnosti obcí, sme povinní ju poskytovať aj po ukončení projektu. S ohľadom na súčasnú politickú situáciu v štáte nie sú zatiaľ známe riešenia či zmeny vo financovaní opatrovateľskej služby, nie je známa ani informácia o príprave nového projektu a vieme sa opierať len o vyššie uvedené fakty. Preto predložená rozpočtová požiadavka OSS zahŕňa sanovanie výpadku finančných zdrojov z rozpočtu zriaďovateľa

**14. Bývanie:**

Rozpočet programu zahŕňa výdavky spojené so správou bytov vo vlastníctve mesta Šaľa, náklady spojené so splácaním úverov, náklady na príspevky do fondu opráv a údržby, réžie a poplatky spojené s vymáhaním nedoplatkov.

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **14. Bývanie** | **523 550** | **589 950** | **652 040** | **609 305** | **-42 735** | **-6,55** |
| Réžie byty | 272 179 | 345 397 | 368 000 | 368 000 | 0 | 0,00 |
| Opravy byty | 46 197 | 43 218 | 70 000 | 42 000 | -28 000 | -40,00 |
| Správa a poplatky | 101 770 | 101 924 | 118 000 | 108 000 | -10 000 | -8,47 |
| Úroky ŠFRB | 103 404 | 99 412 | 96 040 | 91 305 | -4 735 | -4,93 |

**15. Administratíva:**

Rozpočet programu zahŕňa výdavky súvisiace s bežným chodom mestského úradu (poštovné, knihy, časopisy, noviny, kancelárske potreby, nábytok, telekomunikačná technika, čistiace prostriedky, revízie, opravy, pranie, čistenie, výdavky súvisiace s prevádzkou áut, úroky a bankové poplatky, ale najmä personálne výdavky zamestnancov mesta) mimo režijných výdavkov (plyn, elektrika, voda), výdavky na splátky úrokov a istín z poskytnutých úverov

|  |  |  |  |  |  |  |
| --- | --- | --- | --- | --- | --- | --- |
| *Bežné výdavky /program* | *Skutočnosť 2021* | *Skutočnosť 2022* | *Rozpočet 2023* | *Návrh rozpočtu 2024* | *Rozdiel 2024-2023* | *% zmeny* |
| **15. Administratíva** | **2 038 720** | **2 297 541** | **2 643 450** | **2 952 650** | **+309 200** | **+11,70** |
| Personálne výdavky | 1 891 083 | 2 125 971 | 2 284 000 | 2 565 800 | +281 800 | +12,34 |
| Poštovné | 27 029 | 20 940 | 26 500 | 25 500 | -1 000 | -3,77 |
| Telefón | 23 114 | 22 822 | 23 000 | 24 000 | +1 000 | +4,35 |
| Materiál | 16 535 | 20 782 | 17 100 | 18 950 | +1 850 | +10,82 |
| Prevádzka áut | 13 851 | 16 686 | 18 700 | 15 700 | -3 000 | -16,04 |
| Služby | 18 979 | 21 763 | 24 550 | 25 700 | +1 150 | +4,68 |
| Poplatky, úroky | 15 698 | 24 465 | 207 400 | 277 000 | +69 600 | +33,56 |
| Voľby | 32 431 | 44 113 | 42 200 | 0 | -42 200 | 100,00 |

Nárast výdavkov tohto programu súvisí predovšetkým so zvyšovaní personáloch výdavkov a výrazným zvýšením úrokových sadzieb.

**Kapitálové výdavky**

Kapitálové výdavky boli predmetom materiálu Východiská a priority mesta Šaľa na rok 2024, v časti priority kapitálového rozpočtu. Priority investícii, ktoré by mali byť zohľadnené v roku 2024 sú nasledovný :

|  |  |  |
| --- | --- | --- |
| **Program** | **Kapitálové výdavky** | **investície 2024** |
| 1. | Projektová dokumentácia (cyklotrasa, fotovoltaika, Zariad. podporného bývania | 150 000 |
| 5. | Modernizácia VO | 115 000 |
| 7. | Rekonštrukcia mestských komunikácii | 227 000 |
| Cyklotrasa | 2 586 000 |
| Predstaničný priestor | 50 000 |
| 9. | Rekonštrukcia MŠ Budovateľská | 237 000 |
| KV školstvo - havárie | 29 000 |
| 10. | Lodenica | 700 000 |
| 11. | rekonštrukcia budovy DK Šaľa | 494 000 |
| 12. | Artézske studne | 750 000 |
| 13. | Automobil – terénna opatrovateľská starostlivosť | 17 100 |
| DD - kapitálové výdavky | 10 000 |
| 15. | 5 % spoluúčasť mesta na projektoch EÚ | 50 000 |
| **Kapitálové výdavky spolu** | | **5 415 100** |

**Výdavkové finančné operácie:**

|  |  |  |  |  |  |
| --- | --- | --- | --- | --- | --- |
| **Program** | **Výdavok** | **Skutočnosť 2021** | **Skutočnosť 2022** | **Rozpočet 2023** | **Návrh 2024** |
| 11. | Lízing MsKS | 4 524 | 3 113 | 0 | 0 |
| 13. | Ukrajina | 0 | 6 086 | 7 150 | 0 |
| 14. | Splátky úverov ŠFRB, | 200 826 | 204 818 | 208 950 | 212 945 |
| Zábezpeky | 7 210 | 12 914 | 0 | 0 |
| 15. | Splátky reštrukturalizovaného úveru | 0 | 447 784 | 447 800 | 447 790 |
| Splátky 500 tis. úveru | 0 | 0 | 0 | 38 460 |
| KTK, preklen. úver | 0 | 318 827 | 500 000 | 500 000 |
| **SPOLU** | | **212 560** | **993 542** | **1 163 900** | **1 199 195** |

**Príjmové finančné operácie** v sume 400 000 EUR sú rozpočtované ako predpokladaný prebytok vlastných finančných prostriedkov z roku 2023. Výška predpokladaného prebytku je navrhnutá na základe analýzy očakávaných príjmov a výdavkov do konca roka 2023. Taktiež predpokladáme nevyčerpanie dotácie z MPSVaR SR vo výške 11 000 EUR v roku 2023 na nákup automobilu pre OSS na terénnu opatrovateľskú službu. Tieto prostriedky cez príjmové finančné operácie presúvame do roku 2024. Príjem z kontokorentného úveru rozpočtovaný vo výške 500 000 EUR bude použitý iba v prípade časového nesúladu medzi príjmami a výdavkami mesta.

**Návrh rozpočtu na rok 2024**

Na základe uznesenia Uznesenie č. 6/2023 zo dňa 21.9.2023, kde MsZ odporučilo pripraviť rozpočet mesta Šaľa na rok 2024 vychádzajúci z predložených východísk  predkladáme predbežný návrh rozpočtu v základnej štruktúre nasledovne:

|  |  |  |  |
| --- | --- | --- | --- |
|  | **Skutočnosť 2022** | **Rozpočet 2023** | **Návrh 2024** |
| Bežné príjmy | 22 156 124 | 26 347 278 | 26 671 660 |
| Bežné výdavky | 21 624 169 | 25 670 229 | 27 416 365 |
| Rozdiel | 531 955 | 677 049 | -744 705 |
|  |  |  |  |
| Kapitálové príjmy | 536 087 | 6 871 097 | 3 448 000 |
| Kapitálové výdavky | 3 600 923 | 8 861 478 | 5 415 100 |
| Rozdiel | -3 064 837 | -1 990 381 | -1 967 100 |
|  |  |  |  |
| Príj. fin. oper. | 4 281 693 | 2 477 232 | 911 000 |
| Výdav. fin. oper. | 993 542 | 1 163 900 | 1 199 195 |
| Rozdiel | 3 288 151 | 1 313 332 | -288 195 |

|  |  |  |  |
| --- | --- | --- | --- |
|  | **Skutočnosť 2022** | **Rozpočet 2023** | **Návrh 2024** |
| **Príjmy spolu** | **26 973 904** | **35 695 607** | **31 030 660** |
| **Výdavky spolu** | **26 218 634** | **35 695 607** | **34 030 660** |
| **Rozdiel** | **755 270** | **0** | **-3 000 000** |

Celkový rozpočet mesta je v tejto fáze prípravy rozpočtu predložený ako schodkový vo výške 3 mil. EUR. Takýto rozpočet nemôže byť predložený na schválenie do MsZ. Preto je potrebné navrhnúť a následne prijať opatrenia tak na strane príjmov (potreba nájsť nové príjmov zdroje) ako aj na strane výdavkov (navrhnúť zníženie jednotlivých výdavkových položiek, tak aby nebolo ohrozené fungovanie a bežný chod mesta a zároveň boli splnené všetky zákonom stanovené predpisy a zmluvné vzťahy). Na základe výrazného nárastu cien energií, následne služieb, ale aj zákonných personálnych výdavkov prikladáme tabuľku vybraných výdavkov v porovnaním s predchádzajúcim a nastávajúcim obdobím.

|  |  |  |  |  |  |  |
| --- | --- | --- | --- | --- | --- | --- |
| **Výdavky** | **čerpanie 08/22** | **čerpanie 08/23** | **% zmena 23-22** | **rozpočet 2023** | **návrh 2024** | **% zmena 24-23** |
| personálne výdavky | 2 378 688 | 2 431 503 | 2,22 | 3 985 440 | 4 416 250 | 10,81 |
| energie (EE, plyn, teplo, voda, telefón, poštovné) | 729 561 | 905 452 | 24,11 | 1 319 030 | 1 386 820 | 5,14 |
| odpady | 528 802 | 737 591 | 39,48 | 1 050 000 | 1 182 000 | 12,57 |
| kultúra | 167 977 | 212 484 | 26,50 | 312 960 | 625 000 | 99,71 |
| originálne kompetencie školstvo | 2 794 193 | 3 040 205 | 8,80 | 4 693 283 | 4 819 000 | 2,68 |
| prenesené kompetencie školstvo | 3 155 445 | 3 626 527 | 14,93 | 5 727 000 | 6 104 000 | 6,58 |
| ostatné školstvo (osobitné dotácie, vlastné príjmy) | 787 616 | 981 032 | 24,56 | 1 520 149 | 1 688 030 | 11,04 |
| OSS z mesta | 356 190 | 355 544 | -0,18 | 642 500 | 926 970 | 44,28 |
| OSS zo štátu | 227 789 | 320 269 | 40,60 | 386 840 | 359 640 | -7,03 |
| DD z mesta | 85 000 | 100 000 | 17,65 | 100 000 | 100 000 | 0,00 |
| DD ostatné | 747 499 | 881 232 | 17,89 | 1 317 045 | 1 354 620 | 2,85 |
| MsKJJ | 104 640 | 118 960 | 13,69 | 187 000 | 190 000 | 1,60 |
| šport | 61 344 | 53 066 | -13,49 | 82 100 | 78 800 | -4,02 |
| úroky, poplatky, istina | 445 186 | 562 629 | 26,38 | 985 000 | 1 076 500 | 9,29 |
| komunikácie, MHD | 564 359 | 508 375 | -9,92 | 670 000 | 665 600 | -0,66 |
| MsP | 28 007 | 42 197 | 50,67 | 79 710 | 80 300 | 0,74 |
| životné prostredie, ihriská, zeleň | 221 922 | 269 057 | 21,24 | 477 570 | 439 160 | -8,04 |
| poslanci | 80 816 | 70 249 | -13,08 | 85 200 | 109 300 | 28,29 |
| **SPOLU** | **13 384 218** | **15 146 124** | **13,16** | **23 603 827** | **25 591 990** | **8,42** |

Materiál slúži ako ďalší ale v tejto situácii veľmi dôležitý postupový krok pri tvorbe definitívneho návrhu rozpočtu na rok 2024, ktorého súčasťou bude aj výhľad na roky 2025 a 2026.

Tvorba rozpočtu na rok 2024 je ovplyvnená značnými ekonomickými výkyvmi a nestabilitou v národnom hospodárstve. Prognózy vývoja sú neisté a stále sa meniace. Pre celú verejnú správu je preto dôležité prijatie nového Programového vyhlásenia vlády, nakoľko v prípade jej neschválenia (vzhľadom na vysoký dlh štátu – 57,80 % HDP) by musel byť uplatnení ústavný zákon o rozpočtovej zodpovednosti a celá verejná správa by musela zostaviť prebytkový bežný a kapitálový rozpočet bez možnosti čerpania úverových zdrojov a prostriedkov rezervného fondu. Taktiež vzhľadom na ekonomické výsledky hospodárenia štátu bude musieť nová vláda v priebehu nasledujúcich dvoch rokov (toľko získa nová vláda na riešenie vysokého dlhu) realizovať takú konsolidáciu verejných financií, ktorou znížia štátny dlh o cca. 10 %. V opačnom prípade bude celá verejná správa povinná tieto vyrovnané rozpočty prijať v roku 2026.

**Záver**

Výdavková časť bežného rozpočtu je zostavená tak, ako ju navrhli poslanci MsZ, zamestnanci mesta a občania. Nie je však možné zrealizovať všetky výdavky tak, ako boli navrhnuté, nakoľko ako vyplýva z horeuvedených skutočností, nárast bežných príjmov neumožní zvyšovať výdavky bežného rozpočtu tak, ako je momentálne rozpočet bežných výdavkov zostavený a zároveň realizovať navrhnuté investície a splácať istiny z úverov.

Definitívny návrh rozpočtu mesta Šaľa, rozpočtových organizácií a príspevkovej organizácie v zriaďovateľskej pôsobnosti mesta Šaľa na rok 2024 s výhľadom na roky 2025 a 2026 bude predložený na schválenie MsZ na decembrovom zasadnutí.