M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 2/7/2023**

**Schválenie realizácie projektu „Materská škola Budovateľská, Šaľa –**

**zníženie energetickej náročnosti stavby“**

Návrh na uznesenie:

Mestské zastupiteľstvo v Šali

1. **prerokovalo**

zámer mesta Šaľa na realizáciu projektu „Materská škola Budovateľská, Šaľa – zníženie energetickej náročnosti stavby“ z dotácie poskytnutej Environmentálnym fondom,

1. **schvaľuje**
2. realizáciu projektu „Materská škola Budovateľská, Šaľa – zníženie energetickej náročnosti stavby“ t. j. kapitálovej investície, ktorá má byť financovaná z poskytnutej dotácie v súlade s podmienkami Environmentálneho fondu;
3. zabezpečenie finančných prostriedkov na spolufinancovanie realizovaného projektu vo výške minimálne 5 % oprávnených výdavkov t. j. 10 818,72 EUR, pričom výška schválenej dotácie je vo výške 205 555,51 EUR;
4. zabezpečenie financovania neoprávnených výdavkov z rozpočtu mesta Šaľa, teda ďalších finančných prostriedkov na spolufinancovanie realizovaného projektu až do výšky rozdielu celkových výdavkov projektu a poskytnutej dotácie v súlade s podmienkami poskytnutia dotácie.

Spracovala: Predkladá:

Ing. Eliška Vargová v. r. Ing. Eliška Vargová v. r.

referentka RRSaŠF  referentka RRSaŠF

Predložené mestskému zastupiteľstvu 26. októbra 2023

Dôvodová správa

Mesto Šaľa v zmysle Špecifikácie činnosti podpory formou dotácie na rok 2023 z Environmentálneho fondu pre oblasť Zvyšovanie energetickej náročnosti existujúcich verejných budov (L) predložilo žiadosť o poskytnutie dotácie na realizáciu projektu „Materská škola Budovateľská, Šaľa – zníženie energetickej náročnosti stavby“ dňa 2.3.2023. Mesto bolo so žiadosťou úspešné a oznámenie o poskytnutí podpory formou dotácie z Environmentálneho fondu bolo doručené dňa 04.09.2023. K uzatvoreniu zmluvy o poskytnutí dotácie je nutné do 31.10.2023 predložiť viaceré dokumenty, čestné vyhlásenia ako zmluvu s dodávateľom, kde prebieha verejné obstarávanie požaduje po novom Environmentálny fond predložiť aj - u**znesenie zastupiteľstva o schválení realizácie kapitálovej investície, ktorá má byť financovaná z poskytnutej dotácie.**

Cieľom projektu je zníženie energetickej náročnosti objektu: zateplenie fasády a strechy, nový hydroizolačný systém vrátane súvisiacich prác, obnova existujúcich klampiarskych a zámočníckych prvkov a konštrukcií na fasáde a streche, úprava okapového chodníka, nová blezkozvodová sústava, výmena svietidiel a na spätné získavanie tepla lokálne stenové rekuperačné jednotky-16ks. Ako neoprávnené sú podľa podmienok fondu charakterovo - nové zámočnícke prvky – bezpečnostné mreže a fasádne rebríky, úprava terasy a v rámci okapového chodníka obrubníky.

Rozpočet projektu v EUR:

|  |  |
| --- | --- |
| Celková výška výdavkov: | 236802,36 EUR |
| - z toho oprávnené výdavky (EUR) | 216374,23 EUR |
| v tom 95 % dotácia | 205555,51 EUR |
| 5 % vlastné zdroje | 10818,72 EUR |
| z toho neoprávnené výdavky (EUR) | 20428,13 EUR |

V súčasnosti prebieha verejné obstarávanie na výber zhotoviteľa stavebných prác s termínom na predkladanie ponúk do 17.10.2023. Plánovaný termín realizácie stavebných prác je v lehote do 8 mesiacov, najneskôr do 31.7.2024. Preto výdavky projektu sa budú reálne dotýkať rozpočtu mesta na rok 2024, do ktorého návrhu táto investícia zatiaľ vo výške podľa rozpočtu projektu je zapracovaná.