M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo F 2/7/2023

**Rámcová dohoda č. 381/2023 o dodávke elektrickej energie**

Návrh na uznesenie:

Mestské zastupiteľstvo v Šali

## prerokovalo

Rámcovú dohodu č. 381/2023 o dodávke elektrickej energie,

1. **berie na vedomie**
2. výsledok verejného obstarávania „Dodávka elektrickej energie pre mesto Šaľa“,
3. Rámcovú dohodu č. 381/2023 o dodávke elektrickej energie.

**Spracovala: Predkladá:**

Sylvia Paštéková v. r. Mgr. Miloš Kopiary v. r.

referentka OSMaZM referent OSMaZM

JUDr. Ing. Margita Pekárová v. r.

vedúca OSMaZM

Predložené mestskému zastupiteľstvu 26. októbra 2023

Dôvodová správa:

V zmysle §4 bod 4 Zásad hospodárenia s majetkom mesta Šaľa schválených Uznesením Mestského zastupiteľstva v Šali č. 4/2014 – IX. dňa 26. júna 2014 MsZ prerokováva zmluvné kontrakty (zákazky na dodanie tovaru, služieb a stavebných prác) v zmysle zákona o verejnom obstarávaní v znení neskorších predpisov

-        nad 10 000 EUR pre dodávky tovarov a služieb,

-        nad 20 000 EUR pre dodávky stavebných prác.

Zároveň Mestské zastupiteľstvo v Šali prerokováva výsledky verejných obstarávaní a prerokováva zmluvné kontrakty vo výške

* nad 10 tis. EUR pre dodávky tovarov a služieb,
* nad 20 tis. EUR pre dodávky stavebných prác

v zmysle §11 bod 6. písm. b) a písm. d) Štatútu Mesta Šaľa schváleného Uznesením Mestského zastupiteľstva v Šali č. 12/2011 – VI. zo dňa 8.12.2011.

**Na základe uvedeného predkladáme mestskému zastupiteľstvu na prerokovanie:**

* výsledok verejného obstarávania „Dodávka elektrickej energie pre mesto Šaľa“
* Rámcovú dohodu č. 381/2023 o dodávke elektrickej energie

Predpokladaná hodnota zákazky na dodávku tovaru: 718 045,76EUR bez DPH. Oznámenie o vyhlásení verejného obstarávania bolo zverejnené 19.04.2023 vo vestníku verejného obstarávania č. 68/2023 pod značkou 13128 – WNT, 78/2023 pod značkou 14611 - MST, druh postupu: Verejná súťaž – nadlimitná zákazka, druh zákazky: Dodávka elektrickej energie pre Mesto Šaľa.

Proces verejného obstarávania zabezpečilo Slovenské centrum obstarávania o.z., Hurbanovo námestie 46, 972 01 Bojnice. Rámcovej dohody: 18 mesiacov (od 1.7.2023 do 31.12.2024), hodnotiacim kritériom bola najnižšia celková cena bez DPH, vložením navrhovanej hodnoty obchodnej prirážky - aditívna obchodená prirážka v Eur/1 MWh ku priemernej cene ISOT na krátkodobom trhu OKTE za zúčtovacie obdobie,. Do verejného obstarávania sa prihlásili 3 uchádzači, 1uchádzač bol vylúčený.

Zoznam uchádzačov, ktorí predložili ponuky v lehote na predkladanie ponúk:

1. ZSE Energia a.s., Čulenova 6, 816 47 Bratislava
2. Pow-en a.s., Prievozská 4B, 821 09 Bratislava
3. Energie2 a.s., Lazaretská 3a, 811 08 Bratislava

**Konečné poradie uchádzačov:**

|  |  |  |
| --- | --- | --- |
| **Obchodné meno / názov uchádzača, sídlo / miesto podnikania uchádzača** | **Poradie uchádzačov** | **Návrh na plnenie kritéria v EUR bez DPH – aditívna obchodná prirážka** |
| **ZSE Energia, a.s., Čulenova 6, 816 47 Bratislava** | **1.** | **13,00 Eur/1 MWh bez DPH** |
| Pow-en a.s., Prievozská 4B, 821 09 Bratislava | 2. | 13,80 Eur/1 MWh bez DPH |
| Energie2, a.s, Lazaretská 3a, 811 08 Bratislava | vylúčený | 30,00 Eur/1 MWh bez DPH |

**Identifikácia úspešného uchádzača:**

ZSE Energia a.s., zapísaný v obchodnom registri Okresného súdu Bratislava I oddiel Sa, oddiel: Sa, vložka číslo 3978/ sídlo: Čulenova 6, 816 47 Bratislava, IČO: 36 677 281, DIČ: 2022249295.

**Výsledok:**

Mesto Šaľa na základe výsledku verejného obstarávania uzatvorilo Rámcovú dohodu č. 381/2023 o dodávke elektrickej energie s víťazným uchádzačom. Konečná cena el. energie je tvorená podľa podľa spotu na trhu OKTE ku ktorej je aditívna obchodná prirážke v sume 13,- EUR. Vedľajším efektom tohto verejného obstarávanie je aj mesačná platba za 1 odberné miesto v sume 0,00 EUR a fixný poplatok za odberné miesto v nemeranej spotrebe = max. 3,00 EUR.

Rámcová dohoda č. 381/2023 o dodávke elektrickej energie bola zverejnená v centrálnom registri zmlúv 9.6.2023, účinnosť nadobudla 10.6.2023.

Link na zmluvu zverejnenú v centrálnom registri zmlúv:

<https://www.crz.gov.sk/zmluva/7962700/>