M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo F 1/7/2023

**Zmluva č. 229/2023 o dodávke plynu pre odberateľov kategórie Malé podnikanie a organizácie (maloodber)**

Návrh na uznesenie:

Mestské zastupiteľstvo v Šali

## prerokovalo

Zmluvu č. 229/2023 o dodávke plynu pre odberateľov kategórie Malé podnikanie a organizácie (maloodber),

1. **berie na vedomie**
2. výsledok verejného obstarávania „Dodávka zemného plynu pre Mesto Šaľa“,
3. Zmluvu o dodávke plynu č. 229/2023 pre odberateľov kategórie Malé podnikanie a organizácie (maloodber).

**Spracovala: Predkladá:**

Sylvia Paštéková v. r. Mgr. Miloš Kopiary v. r.

referentka OSMaZM referent OSMaZM

JUDr. Ing. Margita Pekárová v. r.

vedúca OSMaZM

Predložené mestskému zastupiteľstvu 26. októbra 2023Dôvodová správa:

V zmysle §4 bod 4 Zásad hospodárenia s majetkom mesta Šaľa schválených Uznesením Mestského zastupiteľstva v Šali č. 4/2014 – IX. dňa 26. júna 2014 MsZ prerokováva zmluvné kontrakty (zákazky na dodanie tovaru, služieb a stavebných prác) v zmysle zákona o verejnom obstarávaní v znení neskorších predpisov

-        nad 10 000 EUR pre dodávky tovarov a služieb,

-        nad 20 000 EUR pre dodávky stavebných prác.

Zároveň Mestské zastupiteľstvo v Šali prerokováva výsledky verejných obstarávaní a prerokováva zmluvné kontrakty vo výške

* nad 10 tis. EUR pre dodávky tovarov a služieb,
* nad 20 tis. EUR pre dodávky stavebných prác

v zmysle §11 bod 6. písm. b) a písm. d) Štatútu Mesta Šaľa schváleného Uznesením Mestského zastupiteľstva v Šali č. 12/2011 – VI. zo dňa 8.12.2011.

**Na základe uvedeného predkladáme mestskému zastupiteľstvu na prerokovanie:**

* výsledok verejného obstarávania „Dodávka zemného plynu pre Mesto Šaľa“
* zmluvu o dodávke plynu č. 229/2023

Predpokladaná hodnota zákazky na dodávku tovaru: 142 413,85 EUR bez DPH. Oznámenie o vyhlásení verejného obstarávania bolo zverejnené 03.04.2023 vo vestníku verejného obstarávania č. 68/2023 pod značkou 13128 – WNT, Druh postupu: Verejná súťaž – podlimitná zákazka, Druh zákazky: Dodávka zemného plynu pre Mesto Šaľa.

Proces verejného obstarávania zabezpečilo Slovenské centrum obstarávania o.z., Hurbanovo námestie 46, 972 01 Bojnice. Zmluva bola uzatvorená na 20 mesiacov (od 1.5.2023 do 31.12.2024), hodnotiacim kritériom bola najnižšia celková cena. Do verejného obstarávania sa prihlásili 2 uchádzači, žiadny z uchádzačov nebol vylúčený.

Zoznam uchádzačov, ktorí predložili ponuky v lehote na predkladanie ponúk:

1. Slovenský plynárenský priemysel a.s., Mlynské nivy 44/a, 825 11 Bratislava
2. Energie2 a.s., Lazaretská 3a, 811 08 Bratislava

**Konečné poradie uchádzačov:**

|  |  |  |
| --- | --- | --- |
| **Obchodné meno / názov uchádzača, sídlo / miesto podnikania uchádzača** | **Poradie uchádzačov** | **Návrh na plnenie kritéria v EUR bez DPH – aditívna obchodná prirážka** |
| **Slovenský plynárenský priemysel, a.s., Mlynské nivy 44a/, 825 11 Bratislava** | **1.** | **11,51 Eur/1 MWh bez DPH** |
| Energie2 a.s., Lazaretská 3a, 811 08 Bratislava | 2. | 16,00 Eur/1 MWh bez DPH |

**Identifikácia úspešného uchádzača:**

Slovenský plynárenský priemysel a.s., zapísaný v Obchodnom registri Okresného súdu Bratislava I. oddiel sa číslo vložky 2749/B. sídlo: Mlynské nivy 44/a, 825 11 Bratislava, IČO: 35815256, DIČ: 2020259802, IČ DPH: SK2020259802

**Výsledok:**

Mesto Šaľa na základe výsledku verejného obstarávania uzatvorilo Zmluvu č. 229/2023 o dodávke plynu pre odberateľov kategórie Malé podnikanie a organizácie (maloodber) 24.04.2023 s víťazným uchádzačom. Konečná cena plynu je v sume 72,54 EUR/MWh.

Zmluva č. 229/2023 o dodávke plynu pre odberateľov kategórie Malé podnikanie a organizácie (maloodber) bola zverejnená v centrálnom registri zmlúv 5.5.2023, účinnosť nadobudla 6.5.2023.

Link na zmluvu zverejnenú v centrálnom registri zmlúv:

<https://www.crz.gov.sk/zmluva/7828311/>