M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 2/7/2023

**Návrh na majetkovoprávne usporiadanie nehnuteľností nachádzajúcich sa pod plánovanou stavbou „Cyklotrasa Šaľa – Diakovce“**

Návrh na uznesenie:

Mestské zastupiteľstvo v Šali

1. **prerokovalo**

návrh na majetkovoprávne usporiadanie nehnuteľností nachádzajúcich sa pod plánovanou stavbou „Cyklotrasa Šaľa – Diakovce“,

1. **schvaľuje**

uzatvorenie zmluvy o budúcej zmluve o  zriadení vecného bremena k nehnuteľnosti – pozemku, parcela registra E KN číslo 1845/200, ostatná plocha o výmere 2798 m2, vedenej katastrálnym odborom Okresného úradu v Šali pre katastrálne územie a obec Šaľa na liste vlastníctva č. 9178, v rozsahu vyznačenom v geometrickom pláne č. 07-01/2023, vyhotovený spoločnosťou Geo Advice, s.r.o., Jazerná 585/30, 927 01 Šaľa, IČO: 50 448 129, úradne overený pod č. G1-36/2023 dňa 13. 02. 2023, a to ako diel 1 parcely registra E KN č. 1845/200 o výmere 853 m2, za jednorazovú odplatu, ktorá bude určená podľa znaleckého posudku, s budúcim povinným z vecného bremena Nitriansky samosprávny kraj, IČO: 37861298, sídlo Rázusova 2915/2A, 949 01 Nitra.

**Spracovala: Predkladá:**

JUDr. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 26. októbra 2023

**Dôvodová správa:**

Mesto Šaľa s obcou Diakovce uzatvorilo 30.11.2020 Zmluvu o spolupráci a združení finančných prostriedkov č. 751/2020 (ďalej len „Zmluva“), ktorej predmetom je zabezpečenie realizácie spoločnej komunikácie pre cyklistov a chodcov spájajúcej obec Diakovce a mesto Šaľa. Potreba vybudovania tohto spoločného chodníka pre cyklistov a chodcov vyplýva z  nutnosti riešenia bezpečnosti a plynulosti cestnej premávky na ceste III/1366, a z toho vyplývajúceho dopravno-bezpečnostného riešenia, nakoľko v danej lokalite často vznikajú kolízie medzi účastníkmi cestnej premávky najmä motorovej a nemotorovej dopravy, resp. chodcov.

Pod pojmom cyklotrasa sa pre účely tejto zmluvy rozumie spoločná cestička pre chodcov a cyklistov vedená v k. ú. Šaľa (860182) k. ú. Diakovce (810703) pozdĺž komunikácie III/1366, od ktorej je oddelená pásom zelene. Celková predpokladaná dĺžka cyklotrasy je 1,304 83 km. Na stavbe dôjde k predĺženiu jedného z dotknutých jestvujúcich priepustov a k prebudovaniu jeho čela. Stavba tiež rieši návrh umiestnenia stĺpov verejného osvetlenia pri križovaní cyklotrasy a cestnej komunikácie III/1366. Navrhovaná stavba bude projektovaná v zmysle TP 085 – Navrhovanie cyklistickej infraštruktúry (platné od 10.6.2019) a ostatných platných noriem a predpisov SR. Navrhovaná stavba bude tiež v maximálnej možnej miere rešpektovať a spĺňať podmienku prístupnosti podľa čl. 9 Dohovoru OSN o právach osôb so zdravotným postihnutím (vyhláška MŽP SR 532/2002 Z. z., Zákon č. 50/1976 Z. z. o územnom plánovaní a stavebnom poriadku). Pri všetkých dotknutých priechodoch pre chodcov budú navrhnuté debarierizačné opatrenia – zníženie obrubníka a vodiace línie pre nevidiacich.

Mesto Šaľa sa v čl. IV. ods. 1. písm. d) Zmluvy sa zaviazalo: *Vysporiadať pozemky dotknuté cyklotrasou v katastrálnom území Šaľa na vlastné náklady vrátane zabezpečenia podkladov nevyhnutných k vysporiadaniu pozemkov (napr. geometrický plán a pod.) a následne ich poskytnúť obci Diakovce formou výpožičky na dobu nevyhnutnú na čas realizácie a udržateľnosti projektu, min. 5 rokov po ukončení realizácie projektu.*

Mestský úrad objednal geometrické plány na zameranie cyklotrasy k majetkovo právnemu vysporiadaniu, ako aj polohopisy a výškopisy pozemkov potrebné k realizácii stavby.

V katastrálnom území Šaľa pod plánovanou cyklotrasou Šaľa – Diakovce sú vlastníkmi nehnuteľností tri subjekty, a to Rímskokatolícka cirkev, farnosť Šaľa, Slovenská republika – v správe Slovenský pozemkový fond a Nitriansky samosprávny kraj.

Pozemky vo vlastníctve Rímskokatolíckej cirkvi, farnosť Šaľa podľa uznesenia MsZ č.7/2022 – XII. z 20.10.2022 už má uzatvorenú platnú nájomnú zmluvu 54/2023.

Mestský úrad pripravil žiadosť o bezodplatný prevod vlastníckeho práva k pozemku vo vlastníctve Slovenskej republiky v správe SPF časť parcely EKN č. 1845/200 a parc. č. 1842, v zmysle ustan. § 34 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v platnom znení do vlastníctva mesta Šaľa. Podmienkou pre bezodplatný prevod je, aby v záväznej časti územného plánu boli cyklotrasy definované ako verejnoprospešné stavby.

Medzičasom SPF delimitoval parc. EKN č. 1845/200, ostatná plocha o výmere 2798 m2 (pozemok pod cestou III/1366)do vlastníctva Nitrianskeho samosprávneho kraja.

Po rokovaní s pracovníkmi odboru majetkovoprávneho VÚC Nitra bolo dohodnuté zriadenie vecného bremena na časť pozemku, ktorý zasahuje pod cyklotrasu. Pre potreby územného konania - preukázania práva k pozemku sme zvolili uzatvorenie zmluvy o budúcej zmluve o uzatvorení zmluvy o zriadení vecného bremena, podľa priebehu vyznačeného v geometrickom pláne. Z uvedeného dôvodu bol vyhotovený nový geometrický plán č. 07-01/2023, vyhotovený spoločnosťou Geo Advice, s.r.o., Jazerná 585/30, 927 01 Šaľa, IČO: 50 448 129, úradne overený pod č. G1-36/2023 dňa 13.02.2023, a to ako diel 1 parcely registra E KN č. 1845/200 o výmere 853 m2 (Príloha č. 1 – GP, Príloha č. 2 – celková situácia cyklotrasy).

Jednorazová odplata za zriadenie vecného bremena bude určená podľa znaleckého posudku vyhotoveného po ukončení realizácie diela, je možné, že sa priebeh budúceho vecného bremena ešte zmení.

**Stanovisko MsÚ:**

MsÚ odporúča MsZ schváliť návrh podľa odôvodnenia uvedenom v dôvodovej správe.